Lietuvos žmonių partija

Lietuvos žmonių partija (LŽP) – Lietuvos politinė partija, susikūrusi Kaune ir įsteigta 2012 m. vasario 12 d. Steigiamajame partijos suvažiavime buvo užregistruoti 1393 nariai. Lietuvos Respublikos teisingumo ministerija išdavė leidimą registruoti LŽP kovo 27 d. Partijos vadovė – Joana Šimanauskienė.Lietuvos žmonių partija

Vėliau LŽP turėjo 1194 (2012 m.) ir 1288 (2013 m.) narius.

 Istorija 

Lietuvos žmonių partijos steigiamasis susirinkimas įvyko viename iš Kauno „Žalgirio“ arenos holų. Susirinkime dalyvavo 1393 žmonės, keletas iš jų partijos steigimui nepritarė. Partijos pirmininke išrinkta Joana Šimanauskienė. Partijos iniciatorius ir idėjinis vadovas buvo verslininkas Vladimiras Romanovas, tuomet veikusio „Ūkio banko“ akcininkas.

Vladimiras Romanovas atsisakė tapti partijos pirmininku ir į partijos vadoves pasiūlė J. Šimanauskienę. Partijos valdybą be V. Romanovo sudarė bendrovės „Idmava ir partneriai“ direktorius Vaclovas Macijauskas, FBK „Kaunas“ direktorius Romualdas Kontrimas, verslininkas Sergejus Fedotovas, Jolita Kairienė, buvęs krepšininkas Anatolijus Čiupkovas, Kauno „Žalgirio“ sporto direktorius Vitoldas Masalskis, verslininkas, „Žalgirio“ krepšinio klubo valdybos narys Martynas Ugianskis, Giedrius Grigalius, vienas iš „Žalgirio“ arenos vadovų Vilhelmas Motiejūnas.

 Dalyvavimas rinkimuose 

2012 m. Lietuvos Respublikos Seimo rinkimuose už Žmonių partiją balsavo vos 3,38 tūkst. rinkėjų. Surinkusi 0,25 proc. visų balsų, ši partija buvo paskutinė.Žmonių partijos rinkėjai norėjo brolius Lavrinovičius matyti Seime Seimo rinkimų rezultatus V. Romanovas pavadino „tragedija Lietuvai“.

Partija iškėlė 61 kandidatą daugiamandatėje apygardoje ir 26 vienmandatėse.Žmonių partijos rinkimų sąrašas Į Seimą kandidatavo žinomi, esami ar buvę sportininkai: Darjušas ir Kšyštofas Lavrinovičiai, Rimantas Kaukėnas, Andrius Kandelis, Vitoldas Masalskis, Anatolijus Čiupkovas.

 Išnašos 

 Nuorodos 

 Įsteigta V. Romanovo Lietuvos žmonių partija 
 Pirmasis LŽP sąskrydis

Kategorija:Lietuvos partijos